CELEX: C2007/315/50
Language: sl
Date: 2007-12-22 00:00:00
Title: Zadeva C-490/07: Tožba, vložena 7. novembra 2007 – Komisija Evropskih skupnosti proti Republiki Ciper

22.12.2007   
            
            
               SL
            
            
               Uradni list Evropske unije
            
            
               C 315/30
            
         Tožba, vložena 7. novembra 2007 – Komisija Evropskih skupnosti proti Republiki Ciper
   (Zadeva C-490/07)
   (2007/C 315/50)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopnika: M. Patakia in A. Alcover San Pedro)
   
      Tožena stranka: Republika Ciper
   Predlogi tožeče stranke:
   
               —
            
            
               Ugotovi naj se, da Republika Ciper:
               
                           —
                        
                        
                           s tem, da ni sprejela ukrepov za spodbujanje zajema, recikliranja, predelave in uničenja nadzorovanih snovi,
                        
                     
                           —
                        
                        
                           s tem, da uporablja sistem za ravnanje z nadzorovanimi snovmi, ki temelji na hranjenju starih naprav, ki vsebujejo nadzorovane snovi, ki se uporabljajo do izgradnje ustreznih naprav ali do odpreme v tujino, da se namestijo,
                        
                     
                           —
                        
                        
                           s tem, da ni navedla količin zajetih, recikliranih, predelanih in uničenih nadzorovanih snovi,
                        
                     
                           —
                        
                        
                           s tem da ima izobraževalne programe, ki so prostovoljni, ne da bi sprejela zakonski okvir, ki bi določil zahteve za minimalno usposobljenost osebja, ki skrbi za recikliranje uporabljenih snovi, vsebovanih v opremi za hlajenje in klimatizacijo zraka ter toplotnih črpalkah, napravah, ki vsebujejo topila, in požarnih sistemih ter gasilnih aparatih,
                        
                     
                           —
                        
                        
                           s tem, da ni sprejela vseh dejansko možnih preventivnih ukrepov, da se zaradi uhajanja vsako leto pregleda stacionarna oprema, polnjena s hladilno tekočino, ki presega 3 kg, in ker ni določila zahtev za minimalno usposobljenost zadevnega osebja,
                        
                     ni izpolnila obveznosti iz členov 16(1), 16(5), prvi in drugi stavek, in člena 17(1) Uredbe (ES) Evropskega parlamenta in Sveta z dne 29. junija 2000 o snoveh, ki tanjšajo ozonski plašč.
            
         
               —
            
            
               Republiki Ciper naj se naloži plačilo stroškov.
            
         Tožbeni razlogi in bistvene trditve
   
               1.
            
            
               6. aprila 2005 so organi Republike Ciper Komisiji predložili poročilo v zvezi z uporabo členov 16 in 17 Uredbe št. 2037/2000/ES o snoveh, ki tanjšajo ozonski plašč.
            
         
               2.
            
            
               Komisija je po preučitvi navedenega poročila ugotovila, da Republika Ciper ni sprejela ukrepov za spodbujanje zajema, recikliranja, predelave in uničenja nadzorovanih snovi, vključno z napravami v zvezi s tem, niti ni zakonsko opredelila odgovornosti za zbiranje in opuščanje ali odvzem nadzorovanih snovi.
            
         
               3.
            
            
               Komisija je prav tako ugotovila, da ni potrebnega popolnega zakonskega okvira, ki bi določil zahteve za minimalno usposobljenost osebja, ki skrbi za recikliranje nadzorovanih snovi, in da so obstoječi izobraževalni programi prostovoljni.
            
         
               4.
            
            
               Komisija je nazadnje ugotovila, da je v zvezi z obveznostjo vsakoletnega pregleda stacionarne opreme, polnjene s hladilno tekočino, ki presega 3 kg, in obveznostjo določitve zahtev za minimalno usposobljenost zadevnega osebja, sprejetje nacionalne ureditve v zvezi s tem negotovo.
            
         
               5.
            
            
               Komisija zato trdi, da Republika Ciper ni izpolnila obveznosti iz členov 16(1), 16(5), prvi in drugi stavek, in 17(1) Uredbe št. 2037/2000 o snoveh, ki tanjšajo ozonski plašč.